
Iepirkuma komisijas 2024. gada 24. septembra sēdē sniegtās atbildes uz ieinteresētā piegādātāja uzdotajiem jautājumiem par iepirkumu
“Valsts robežas joslas, kas noteikta gar ārējo robežu, sakopšana (4 gadi)”
identifikācijas Nr. VRS 2023/31-01-GP (turpmāk – iepirkums)
1. Jautājums:
Atklāta konkursa, identifikācijas numurs VRS 2023/31-01-GP nolikuma 7. punkts nosaka, ka pieredzei iepriekšējo trīs gadu laikā ir jābūt veiktai ģenerāluzņēmēja statusā, savukārt nolikuma 7.3. punkts paredz, ka Pretendents var balstīties uz citu uzņēmēju iespējām, ja tas ir nepieciešams kvalifikācijas pierādīšanai vai iepirkuma līgum aizpildei, neatkarīgi no savstarpējo attiecību tiesiskā rakstura. Lūdzam svītrot nolikuma 7.7. punktā minēto vārdus - kā ģenerāluzņēmējs, lai Pretendents varētu balstīties uz apakšuzņēmēju pieredzi?
1. Atbilde:
Iepirkuma komisija vienojas negrozīt nolikuma 7.7. apakšpunktā ietverto prasību. Prasība, kā ģenerāluzņēmējam pildīt paredzamajam pakalpojuma līgumam līdzīgus līgumus, ir saistīta ar pretendenta darbības profesionālajām spējām un pieredzi, kas iegūtas iepriekšējo 3 (trīs) gadu laikā un, kas apliecina pretendenta spēju un kapacitāti kvalatīvi un savlaicīgi pildīt pakalpojumus noslēgtā līgumā ietvaros un dod iespēju pasūtītājam pārliecināties par pretendenta pieredzi un spēju pildīt līguma saistības. Ņemot vērā specifisko iepirkuma raksturu (valsts robežas joslas, kas noteikta gar ārējo robežu, sakopšana), un to, ka darbi ir saistīti ar valsts aizsardzības un drošības nodrošināšanu, pasūtītājam ir svarīgi, lai pretendentam būtu pieredze kā ģenerāluzņēmējam paredzamajam pakalpojuma līgumam līdzīgu līgumu izpildē, lai sekmīgi un noteiktajā termiņā paveiktu visus nepieciešamos darbus. Grozot nolikuma prasību pretendenta piedāvātajā redakcijā pasūtītājam būtu jāuzņemas nepamatoti liels līguma noteikumiem neatbilstoša līguma izpildes risks, iespējamos gadījumos, kad profesionālo spēju un pieredzes nepietiekamības rezultātā varētu tikt kavēti darbu izpildes termiņi, kvalitāte u.tml. nosacījumi.
Iepirkuma komisija paskaidro, ka atbilstoši nolikuma 7.3. apakšpunktā noteiktajam pretendents var balstīties uz citas personas vai uzņēmuma (tajā skaitā arī apakšuzņēmēja) pieredzi un izmantot šīs personas vai uzņēmēja pieredzi, lai apliecinātu savas kvalifikācijas atbilstību nolikuma 7.7. apakšpunktā noteiktajām prasībām līdzīgu līgumu izpildē ģenerāluzņēmēja statusā, ja šī persona veiks attiecīgos pakalpojumus, kuru izpildei nepieciešama šī pieredze.
Vienlaicīgi iepirkuma komisija norāda, ka būtiski ievērot nolikum iekļautos nosacījumus:
1. Pieredzes saistība ar pakalpojuma izpildi: Persona, uz kuras pieredzi pretendents balstās, ir tieši jāiesaista iepirkuma līguma izpildē. Tas nozīmē, ka šī persona vai uzņēmums, kas sniedz pieredzi kā ģenerāluzņēmējs, arī reāli piedalīsies iepirkuma rezultātā izpildāmā līguma izpildē ar attiecīgajām kompetencēm.
2. Dokumentācija: Jāiesniedz attiecīgie pierādījumi par šīs trešās personas pieredzi, kā arī juridisks apliecinājums, ka šī persona piedalīsies līguma izpildē (piemēram, sadarbības līgums vai vienošanās), norādot, ka persona, uz kuru pretendents balstās, uzņemsies nozīmīgas funkcijas līguma izpildes laikā, kas var ietvert vadības, projekta koordinācijas vai citu nozīmīgu uzdevumu veikšanu, kas parasti ir ģenerāluzņēmēja atbildība.
3. Atbilstība prasībām: Persona vai uzņēmums, uz kura pieredzi pretendents balstās, ir jāatbilst visām nolikumā izvirzītajām prasībām, t.sk., jābūt pieredzei kā ģenerāluzņēmējam iepriekšējo trīs gadu laikā un jābūt izpildījušam līdzīgus līgumus ar summēto apjomu.

2. Jautājums:
Vai Pretendents var pierādīt pieredzi uz visām trīs iepirkuma daļām, ja tam ir 1 (viens) līdzvērtīgs līgums par veikto darbu summu vismaz 150 000 (viens simts piecdesmit tūktoši eiro).
2. Atbilde:
Jā, var.
Iepirkuma komisijas sniegtās atbildes un skaidrojumi ir neatņemama iepirkuma nolikuma sastāvdaļa.
